รู้สึกยุบยิบๆ ที่น่องขามาเกือบอาทิตย์แล้วค่ะ อาการจะเริ่มช่วงหัวค่ำไปจนเช้า ไม่ชานะคะ มันแค่รู้สึกว่าในน่องมันดื้อๆ แปลกๆ อธิบายไม่ถูก ช่วงกลางวันก็เป็นบ้างค่ะ แต่ไม่หนักเท่าตอนกลางคืน ค้นข้อมูลดูแล้วเห็นบอกว่าเป็นกลุ่มอาการขาไม่อยู่สุข (RLS)เลยอยากรู้ว่าถ้าเป็นที่ขาซ้ายข้างเดียว มันจะใช่ RLS หรือเปล่าคะ?เคยเป็นแล้วช่วงต้นปี แต่เพิ่งมาเป็นอีกค่ะ คืนไหนที่ขาตื้อๆ จะรู้เลยว่าต้องมีอาการขากระตุกตอนนอนร่วมด้วยจนต้องตื่นมากลางดึก แต่กระตุกครั้งสองครั้งเท่านั้นนะคะปล.แม่ก็มีอาการนอนกระตุกเหมือนกันค่ะขอบสำหรับคำตอบล่วงหน้านะคะ
สวัสดีค่ะ Ammการที่มีอาการตื้อที่น่อง อาจเป็นอาการปวดเมื่อยของกล้ามเนื้อบริเวณน่องได้นะคะส่วนโรคขาไม่อยู่สุข (RLS) จะเป็นลักษณะที่มีขาขยับไปมา หรือบางรายเป็นลักษณะขากระตุก โดยจะเป็นได้ตั้งแต่ตอนที่ตื่นนอน ในช่วงที่ได้พักขา เช่น นั่ง หรือนอน จะมีอาการขึ้นได้ และมักแย่ลงตอนกลางคืน ซึ่งสามารถเป็นข้างเดียวได้ค่ะ บางรายจะมีอาการหรือการรับรู้ที่ผิดปกติได้ค่ะปัจจัยที่ทำให้โรคแย่ลง คือ กาแฟ, แอลกอฮอล์ และบุหรี่ค่ะดังนั้นจากที่ Amm สอบถาม อาจเป็นโรคขาอยู่ไม่สุขได้ค่ะ แต่หากต้องการวินิจฉัยโรคที่ชัดเจน แนะนำให้ไปพบอายุรแพทย์ทางระบบประสาทช่วยวินิจฉัยอีกทีนะคะ